CELEX: C2005/296/30
Language: da
Date: 2005-11-26 00:00:00
Title: Sag C-361/05: Sag anlagt den  26. september 2005  af Kommissionen for De Europæiske Fællesskaber mod Kongeriget Spanien

26.11.2005   
            
            
               DA
            
            
               Den Europæiske Unions Tidende
            
            
               C 296/16
            
         Sag anlagt den 26. september 2005 af Kommissionen for De Europæiske Fællesskaber mod Kongeriget Spanien
   (Sag C-361/05)
   (2005/C 296/30)
   Processprog: spansk
   Ved De Europæiske Fællesskabers Domstol er der den 26. september 2005 anlagt sag mod Kongeriget Spanien af Kommissionen for De Europæiske Fællesskaber ved I. Martínez del Peral og M. Konstantinidis, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Kongeriget Spanien har tilsidesat sine forpligtelser i henhold til artikel 4, 9 og 13 i direktiv 75/442/EØF (1), som ændret ved direktiv 91/156/EØF (2), samt artikel 14 i direktiv 99/31/EF (3),
               
                           —
                        
                        
                           idet det ikke har truffet de foranstaltninger, der er nødvendige, for at lossepladserne Níjar og Hoyo del Miguel overholder kravene i henhold til disse direktiver, og
                        
                     
                           —
                        
                        
                           idet de spanske myndigheder ikke har meddelt de oplysninger, der er nødvendige for at afvise den klage, Kommissionen har modtaget vedrørende lossepladsen Cueva del Mojón, beliggende i Mojonera, og de ikke har truffet de foranstaltninger, der er nødvendige, for at lossepladsen Cueva del Mojón overholder kravene i henhold til nævnte direktiver.
                        
                     
         
               2.
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter:
   Opretholdelsen af tilstandene på disse lossepladser har gennem en længere periode bevirket en væsentlig forringelse af miljøet, uden at de kompetente myndigheder, trods Kommissionens krav herom, har grebet ind.
   Affaldet på de ulovlige lossepladser frigør således kemiske stoffer til jord, luft og vand, som bringer menneskers sundhed i fare, og som forurener grundvand og overfladevand, atmosfæren samt planter og vilde dyr. Ulovlig afbrænding og ild, der på grund af affaldets brandfarlighed opstår spontant på de uovervågede lossepladser, er desuden kilde til adskillige brande, der har katastrofale konsekvenser for miljøet.
   
      (1)  Rådets direktiv 75/442/EØF af 15.7.1975 om affald. EFT L 194 af 25.7.1975, s. 39.
   
      (2)  Rådets direktiv 91/156/EØF af 18.3.1991. EFT L 78 af 26.3.1991, s. 32.
   
      (3)  Rådets direktiv 1999/31/EF af 26.4.1999 om deponering af affald. EFT L 182 af 16.7.1999, s. 1.